Bretagne/Korpus-divyezhek-brezhoneg-galleg huggingface dataset:
Certaines algues unicellulaires (eucaryotes photosynthétiques) commencent à s'associer pour « s'entraider ». 
Lod bezhin unkellig (an eukariotoù luc'hkevanaozus) a grog da genstrollañ an eil re gant ar re all evit « en em skoazellañ».
Elles forment de grandes colonies qui s'organisent. 
Stummañ a reont tropadoù bras hag en em urzhiañ.
Mais à la différence des bactéries qui peuvent former des filaments où chaque cellule fonctionne pour son propre compte, les cellules de ces colonies se spécialisent. 
Met e kemm gant ar bakteri a c'hall stummañ neudennoù ma'z a pep kellig en-dro eviti hec'h-unan, ez arbennika kelligoù an tropadoù-se.
Certaines vont assurer la nutrition, d'autres les déplacements, d'autres vont être impliquées uniquement dans la reproduction, etc.
Darn a raio war-dro an emvagañ, darn all war-dro an dilec'hiañ, darn all ne bledint nemet gant ar gouennañ, hag all...
Cette étape évolutive peut être illustrée par les colonies de Volvox, qui sont des algues vertes unicellulaires qui peuvent former des amas de plusieurs centaines de cellules (figure 23). 
Gallout a reer taolenniñ al lankad-se eus an emdroadur gant an tropadoù Volvox, anezho bezhin glas unkellig a c'hall stummañ yoc'hadoù meur a gant kellig enno (tres 23).
Ces colonies de Volvox présentent deux types de cellules : des cellules « nageuses », qui sont localisées sur la face externe de la colonie et qui assurent son déplacement actif, et des cellules impliquées uniquement dans la reproduction sexuée qui sont localisées à l'intérieur de l'amas cellulaire. 
En tropadoù Volvox ez eus daou seurt kelligoù : ar c'helligoù « neuñviñ » zo war an tu diavaez eus an tropad hag a dalvez dezhañ da zilec'hiañ ; ha kelligoù a dalvez d'ar gouennañ revel hepken, lec’hiet e diabarzh ar yoc’had kelligoù.
La colonie assure sa cohésion grâce à un « ciment » spécial sécrété par les cellules nageuses.
Chom a ra kenstag an tropad war-bouez un doare simant ispisial borc’het gant ar c’helligoù neuñviñ.
Cette étape évolutive du passage d'organismes unicellulaires à multicellulaires a donné naissance aux algues multicellulaires et s'est produite également pour d'autres types cellulaires qui ont donné naissance aux animaux.
Gant al lankad-se eus an emdroadur, an tremen eus bevedegoù unkellig da re lieskellig, ez eo bet ganet ar bezhin lieskellig. C'hoarvezet eo ivez evit seurtoù kelligoù all o deus ganet al loened.
Figure 23 : colonie de Volvox aureus, une microalgue multi­cellulaire. 
Tres 23: tropad Volvox aureus, ur seurt bezhin lieskellig.
On peut voir à l'intérieur de la colonie de grosses cellules reproductrices.
E diabarzh an tropad e c'haller gwelet kelligoù gouennañ bras.
15 décembre : premiers animaux sans protections (-580 millions d’années)
15 a viz Kerzu : al loened dizifenn kentañ (- 580 million a vloavezhioù)
Les premiers animaux connus sont des organismes marins à corps mou. 
Bevedegoù mor, blot o c'horf, eo ar c'hentañ loened a anavezer.
Ils constituent ce que l'on appelle la faune d'Ediacara, parce que les traces fossiles correspondant à cette faune ont été découvertes initialement en Australie sur les collines d'Ediacara. 
Mont a reont d'ober ar pezh a anver loened Ediakara, abalamour ma'z eo bet kavet ar c'harrekaennoù a glot gant ar mare-se en Aostralia da gentañ, war dorgennoù Ediakara.
On y trouve des organismes qui ont des formes de disques ou de frondes (voir figure 24) et qui font penser à des méduses ou des coraux. 
En o zouez e kaver bevedegoù e stumm pladennoù pe talmoù (sellet ouzh an tres 24). Degas a reont da soñj eus ar morgaoul, pe eus ar c'houral.
On y trouve aussi des sortes de vers.
Kavet e vez doareoù preñved ivez.
Cette faune apparemment dépourvue de grands prédateurs disparaît vers 540 millions d'années, supplantée par une faune très riche et plus complexe qui va marquer l'histoire de la vie : c'est l'explosion cambrienne.
War a seblant ne oa ket a breizherien d'al loened-se. Steuziet int war-dro 540 milion a vloavezhioù zo, ha kemeret eo bet o flas gant un hollad loened fonnus-bras ha kempleshoc'h a lezo e roud en istor ar vuhez : ar birvilh kambrian an hini eo.
Figure 24 : reconstitution de la faune d'Ediacara. 
Tres 24: ad­skeudennadur loened Ediakara.
Les grandes frondes orangées seraient des formes de coraux mous.
Seurtoù koural gwak e vefe an talmoù orañjez bras.
16 décembre : premiers animaux à carapaces (- 530 millions d’années)
16 a viz Kerzu : al loened krogennek kentañ (- 530 million a vloavezhioù)
Cette explosion cambrienne que certains qualifient de « Big Bang de la Vie » correspond à l'apparition d'une très grande diversité d'espèces animales marines et d'une grande variété de types d'organisations.
Ar birvilh kambrian-se a vez graet « Big Bang ar Vuhez » anezhañ gant lod. D'ar mare-se e teu spesadoù loened mor liesseurt-kaer war wel, ha ganto doareoù d'en em reizhañ ken liesseurt all.
Découverte initialement dans les schistes de Burgess, dans les montagnes de l'ouest canadien, la faune correspondant à cette époque est connue sous le nom de faune de Burgess. 
Dizoloet e oa bet al loened-se e Skilt Burgess da gentañ, e menezioù kornôg Kanada. Loened Burgess a vez graet eus loened ar mare-se.
Elle se caractérise par l'apparition de pratiquement tous les plans de base d'organisations des animaux actuels. 
Heverk int, gant donedigezh an holl zoareoù diazez d'en em reizhañ a gaver el loened bremañ.
Alors que la faune d'Ediacara est plutôt constituée d'animaux à symétrie radiale, on trouve dans la faune de Burgess des animaux à symétrie bilatérale, c'est-à-dire des animaux qui ont un avant et un arrière, un côté droit et un côté gauche. 
Goude ma kaver dreist-holl loened o simetriezh skin e-touez loened Ediakara, e kaver e-mesk loened Burgess loened o simetriezh daoudu, da lavaret eo loened zo dezho un diaraog hag un diadreñv, ur c'hostez dehou hag ur c'hostez kleiz.
On y trouve les premiers animaux à pattes articulées et la plupart possèdent des carapaces semblables à celle de nos crustacés actuels. 
En o zouez e kaver al loened kentañ gant pavioù mellek, ha gant an darn vrasañ anezho ez eus kregin par da re ar c'hresteneged bremañ.
On trouve également dans cette faune les premiers grands prédateurs (voir figure 25). 
Kavout a reer ivez e-mesk al loened-se ar preizherien bras kentañ (sellet ouzh an tres 25).
Mais, chose surprenante, elle contient aussi de nombreux animaux présentant des plans d'organisations qui n'ont pas été conservés dans les faunes qui lui ont succédé. 
Souezhusat tra, bez' ez eus ivez en o zouez loened a ziskouez doareoù d'en em reizhañ n'int ket bet miret gant ar re zo deuet war o lerc'h.
De nombreuses formes ont complètement disparu et ne correspondent à rien de connu actuellement.
Stummoù buhez a-leizh zo steuziet penn-da-benn ha n'int tamm ebet heñvel ouzh ar pezh a anavezer bremañ.
Il y a cependant dans cette faune un petit animal de quelques centimètres de long particulièrement intéressant qui s'appelle Pikaïa (figure 26).
Koulskoude, e-mesk al loened-se, ez eus ul loenig dedennus-kenañ, un nebeud kantimetroù hirder, e anv Pikaia (tres 26).
Cet animal a l'aspect d'un minuscule poisson très fin, sans tète ni nageoires. 
Tennañ a ra al loen‑se d'ur pesk bihan-meurbet, moan-kenañ, hep penn nag angelloù.
Il n'a pas de carapace, mais une ébauche de squelette interne que l'on appelle une chorde. 
N'eus krogenn ebet gantañ, nemet un danvez skeledenn diabarzh a anver ur gordenn.
C'est une baguette rigide sur laquelle les muscles sont attachés. 
Ur wialenn reut zo staget ar c'higennoù outi ez eo.
Pikaïa est le premier chordé connu, c'est la forme ancestrale de tous les vertébrés. 
Pikaia eo ar c'hentañ loen kordennek a anavezer, kentañ furm an holl vellkeineged.
Bien que très peu représenté à cette époque, ce petit animal ou une forme très proche a survécu à la disparition de la faune de Burgess et a donné naissance à la lignée des vertébrés.
Daoust ma oa nebeut anezho d’ar c'houlz-se, al loened bihan-se, pe furmoù tost dezho, zo chomet bev war-lerc'h steuziadur loened Burgess, ha ganet o deus lignez ar mellkeineged.
La vie macroscopique sur Terre est encore exclusivement marine. 
Buhez vakroskopek ne gaver war an Douar c'hoazh nemet er mor.
Les terres émergées sont vides d'animaux. 
N'eus loen ebet war an douaroù diveuz.
Mais des bactéries ont depuis longtemps colonisé les abords des mers et des océans. 
Met abaoe pell eo bet trevadennet ribloù ar mor hag ar meurvorioù gant bakteri.
Elles ont « préparé » les sols pour les premières plantes qui vont coloniser les continents.
« Prientet » o deus an douaroù evit ar plant kentañ zo o vont da drevadenniñ ar c'hevandirioù.
Figure 25 : reconstitution de Pikaïa. 
Tres 25 : adskeudennadur Pikaia.
Daté de -530 millions d'années, ce petit animal de quelques centimètres de long est le premier chordé connu de l'histoire de la vie. 
Al loen bihan-mañ, bloaziadet eus -530 milion a vloavezhioù, eo al loen kordennek kentañ a anavezer en istor ar vuhez.
C'est le plus ancien représentant de la lignée des vertébrés.
Dileuriad koshañ lignez ar mellkeine­ged eo.
Figure 26 : reconstitution de la faune de Burgess. 
Tres 26 : adskeudennadur loened Burgess.
On peut remarquer en arrière-plan Anomalocaris, un prédateur de 45 cm de long. 
Gallout a reer merzout en adreñv Anomalocaris, anezhañ ur preizher 45 cm hirder.
C'est le plus grand animal dans la faune de Burgess.
An hini brasañ eus loened Burgess eo.
19 décembre : premières plantes terrestres (- 475 millions d’années)
19 a viz Kerzu : ar plant douarel kentañ (- 475 million a vloavezhioù)
Pour conquérir le milieu terrestre, les végétaux ont eu deux problèmes essentiels à résoudre: 
Div gudenn o deus bet ar plant da ziskoulmañ evit aloubiñ ar metoù douarel :
1-  lutter contre la dessiccation, et
1- stourm ouzh an disec'hadur, ha
2- vaincre la pesanteur. 
2- trec’hiñ ar pounnerder.
Le premier a été résolu grâce à une innovation efficace qui consiste à recouvrir l'épiderme de la plante par de la cutine, imperméable à l'eau. 
Diskoulmet eo bet an hini gentañ gant un nevezadenn efedus : goleiñ kroc'hen ar plant gant kutin didreuzus d'an dour.
Ce revêtement est percé de petits trous spécialisés (les stomates), qui permettent le passage des molécules gazeuses indispensables au fonctionnement de la plante. 
Er gwiskad-se ez eus toulloùigoù arbennikaet (ar stomatennoù) a lez da dremen ar molekul gaz zo ezhomm d'ar plant da vont en-dro.
Pour ce qui est de la pesanteur, celle-ci a été vaincue grâce à la mise en place de tissus conducteurs spécialisés et rigidifiés.
Evit ar pounnerder, trec'het eo bet war-bouez gwiadoù arbennikaet ha reutaet ma red ar sev.
Les premiers végétaux seraient issus d'algues vertes qui étaient déjà aptes à survivre périodiquement hors de l'eau, au niveau de la zone de balancement de la marée. 
Dont a rafe ar plant kentañ eus bezhin glas a oa gouest dija da chom bev er-maez eus an dour a-vareadoù, en aod vev.
Ils ressemblaient à des mousses et se développaient au ras du sol. 
Tennañ a raent d'ar man ha kreskiñ a-rez an douar.
Les plus anciennes traces fossiles de ces mousses datent de 475 millions d'années. 
475 milion a vloavezhioù eo ar roudoù karrekaet koshañ eus ar man-se.
Les premières plantes à vaisseaux conducteurs de sève, c'est-à-dire des plantes munies de cellules spécialisées capables de transporter l'eau en hauteur, apparaissent il y a environ 420 millions d'années. 
420 milion a vloavezhioù zo e teu war wel ar plant kentañ gant gwazhied evit kas ar sev, da lavaret eo plant dezho kelligoù arbennikaet gouest da gas an dour uhel.
Une des plus anciennes plantes dont on ait retrouvé la trace s'appelle Cooksonia pertoni (figure 27). 
Unan eus ar plant koshañ zo bet adkavet o roudoù eo ar gCooksonia pertoni (tres 27).
C'est une plante ramifiée de 3 à 5 cm de hauteur, possédant des sporanges aux extrémités de ses rameaux.
Ur blantenn skourrek eo, dezhi 3 pe 5 cm uhelder ha sporañjiennoù e penn he bodoù.
(les sporanges sont des petits sacs qui contiennent les cellules reproductrices, ou spores).
(Seier bihan zo enno ar c'helli­goù gouennañ – pe spor – eo ar sporañjiennoù).
Ces premières plantes ont une organisation extrêmement simple. 
Eeun-kenañ eo aozadur ar plant kentañ-se.
Les structures spécialisées comme les feuilles et les fleurs n'existent pas encore.
N'eus ket c'hoazh eus ar frammoù arbennikaet evel an delioù pe ar bleunioù.
Les instectes apparraissent entre -400 et -380 millions d'années.
Dont a ra an amprevaned war wel etre -400 ha -380 milion a vloavezhioù.
Figure 27 : fossile de Cooksonia pertoni et reconstitution artistique. 
Tres 27: Cooksonia pertoni karrekaet, hag adskeudennadur arzel.
Provenance : Pays de Galles (- 420 millions d'années).
Orin: Kembre (- 420 milion a vloavezhioù).
Hauteur : 3,7 cm
Uhelder: 3,7 cm
21 décembre : les vertébrés à la conquête de la terre ferme (- 360 millions d’années)
21 a viz Kerzu : ar mellkeineged oc’h aloubiñ an douar (- 360 million a vloavezioù)
La conquête des terres émergées a peut-être été facilitée par la présence de la Lune. 
Marteze a-walc'h eo bet aesaet aloubidigezh an douaroù diveuz gant al Loar.
En effet, notre satellite était à cette époque plus près de la Terre qu'il ne l'est aujourd'hui. 
Evit gwir e oa tostoc'h hon adplanedenn dimp er c'houlz-se eget m'emañ bremañ.
Les forces de marée exercées par la Lune étaient donc plus fortes et la zone de balancement de la marée plus importante. 
Setu e oa kreñvoc'h an nerzhioù mare embreget ganti, ha brasoc'h an aod vev.
De vastes zones côtières se retrouvent donc alternativement submergées par les eaux, puis à l'air libre quelques heures plus tard. 
En em gavout a rae takadoù bras eus an aod dindan an dour ha dindan an amzer a bep eil un nebeud eurvezhioù war-lerc'h.
C'est probablement dans cette zone que des animaux marins qui possédaient déjà quatre pattes musculeuses (les tétrapodes) ont réussi à survivre et ont évolué en donnant naissance aux premiers tétrapodes terrestres. 
En takad-se moarvat eo deuet a-benn da chom bev al loened mor o doa 4 fav kigennek dija (ar pevarzroa­deged). Emdroet int evit genet ar pevarzroadeged douarel kentañ.
L'un de ces premiers tétrapodes terrestres s'appelle Ichtyostéga (figure 28), c'est une forme intermédiaire entre les poissons osseux et les amphibiens. 
Unan eus ar pevarzroadeged douarel kentañ-se a reer Ichtyostega anezhañ (tres 28). Ur furm etre ar pesked askornek hag an divelfenneged eo.
Son squelette adapté à la vie terrestre lui permet de lutter avec efficacité contre la pesanteur. 
Gant e skeledenn azasaet ouzh ar vuhez war an douar e c'hall stourm efedus enep ar pounnerder.
Mais cet animal pond toujours ses œufs dans l'eau et ne peut vivre très éloigné d'une mare.
Met kenderc'hel a ra al loen-se da zozviñ e vioù e-barzh an dour, ha ne c'hall ket bevañ pell-bras diouzh ur poull.
Figure 28 : Ichtyostéga. Daté de 360 millions d'années, c'est un des plus anciens tétrapodes terrestres connus.
Tres 28: Ichtyostega, bloaziadet eus -360 milion a vloavezhioù. Unan eus ar pevarzroadeged douarel koshañ eo.
22 a viz Kerzu : premiers reptiles (- 315 millions d’années)
22 a viz Kerzu : ar stlejviled kentañ (- 315 million a vloavezhioù)
Le passage des amphibiens aux reptiles est marqué par une innovation importante: l'œuf à coquille (ou œuf amniotique) qui permet de s'affranchir de l'eau. 
Un nevezadenn a bouez a verk an tremen eus an divelfenneged d'ar stlejviled : ar vi pluskennek (pe vi amniotek) a ro tro da zioueriñ an dour.
Alors que l'amphibien est obligé de pondre dans l'eau où l'embryon se développe, le reptile pond un œuf sur le sable ou sur la terre ferme. 
Pa' z eo rediet an divelfenneged da zozviñ e-barzh an dour ma kresk ar rizhell, e tozv ar stlejviled o vioù e-barzh an traezh pe war an douar.
L'embryon du reptile se développe complètement dans l'œuf, dans une poche remplie de liquide, le liquide amniotique. 
Kreskiñ a ra rizhelloù ar stlejviled penn-da-benn e-barzh ar vi, en ur c’hodellad dourenn, an dourenn amniotek.
Le reptile a en quelque sorte trouvé le moyen de transporter un petit peu de « la mare de ses ancêtres » dans un œuf entouré d'une coquille. 
Ar stlejviled o deus kavet an tu da gas ganto evel ur banne eus « poull o hendadoù » e-barzh ur vi gronnet gant plusk.
Cette innovation, entre autres, permet aux reptiles de coloniser toutes les terres émergées (figure 29).
Gant an nevezadenn-se, e-touez re all, e c'hall ar stlejviled trevadenniñ an holl zouaroù diveuz (tres 29).
Figure 29 : reconstitution d’Hylonomus (30 cm de long), un des premiers reptiles daté de 315 millions d’années.
Tres 29: adskeudennadur Hylonomus (30 cm hirder), anezhañ unan eus ar stlejviled kentañ bloaziadet eus -300 milion a vloavezhioù.
24 décembre : extinctions massives d’espèces (- 250 millions d’années)
24 a viz Kerzu : spesadoù o vont da get dre-vras (- 250 million a vloavezhioù)
La crise biologique qui a eu lieu il y a 250 millions d'années (fin du Permien) est sans conteste la plus meurtrière de toutes les crises que la vie ait connues depuis l'explosion cambrienne (-540 millions d'années). 
An enkadenn vevoniel a c'hoarvezas ouzhpenn 250 milion a vloavezhioù zo (dibenn ar Permian) eo an hini washañ, hep mar na marteze, eus ar re zo bet gant ar vuhez abaoe ar birvilh kambrian (-540 milion a vloavezhioù).
90 % des espèces marines disparaissent sur une période d'un million d'années. 
90 % eus ar spesadoù loened-mor a ya da get e-korf ur prantad ur milion a vloavezhioù.
Cette hécatombe touche essentiellement les animaux qui vivent sur le fond des plateaux continentaux et des mers peu profondes. 
E-se e varv dreist-holl a loened a veve war strad ar plateizoù kevandirel hag er morioù na oant ket gwall zon.
Les trilobites par exemple sont exterminés. 
Mont a ra an trilobited da get, da skouer.
Sur la terre ferme, 70 % des familles d'amphibiens et de reptiles disparaissent. 
War an douar bras ez a da get 70 % eus ar spesadoù divelfenneged ha stlejviled.
Les insectes, apparus il y a 380 à 400 millions d'années, traversent à cette époque leur seul exemple connu d'extinction massive. 
An amprevaned, a oa deuet war an Douar 380 pe 400 milion a vloavezhioù zo, zo diouennet a-vras d'ar mare‑se, ar wech nemeti ma weler kement all en o istor.
Les plantes sont également très touchées.
Distrujet eo ar plant a ­vil-vern ivez.
Les causes de cette crise sont assez bien documentées et elles sont multiples. 
Abegoù an enkadenn-se a anavezer mat a-walc'h ha liesseurt int.
Premièrement, la fin du Permien est marquée par un changement climatique considérable. 
Da gentañ e c'hoarvez kemmoù bras en hin e dibenn ar Permian.
Au début du Permien, la Terre connaît d'impressionnantes glaciations et le climat global est froid. 
E deroù ar Permian ez eus skornadurioù bras war an Douar, ha yen eo an hin dre-vras.
À la fin du Permien, on observe, sur une période de 10 millions d'années, une inversion climatique marquée par de fortes chaleurs. 
E dibenn ar Permian, e-korf ur prantad 10 milion a vloavezhioù, e kemm an hin penn­da-benn ken e teu an amzer da vezañ tomm-gor.
On observe également à cette époque une baisse du niveau de la mer de plus de 200 m. 
Merzout a reer ivez d'ar mare-se e tiskenn live ar mor eus ouzhpenn 200 m.
Cette régression marine, la plus importante jamais enregistrée, a découvert tous les plateaux continentaux et porté un coup terrible à la faune marine. 
Gant an diskenn live bras-se, an hini brasañ c'hoarvezet biskoazh, eo dizoloet ar plateizoù kevandirel ha diskaret spontus al loened-mor.
Elle a aussi contribué à modifier le climat sur la Pangée (figure 30) le rendant plus sec. 
E-se ez eus degaset kemmoù bras da hin ar Pangea (tres 30) a zeu da vezañ sec'hoc'h.
Enfin, d'énormes éruptions volcaniques ont lieu en Sibérie libérant quelques millions de kilomètres cubes de lave en à peine un million d'années. 
Evit echuiñ e c'hoarvez dislonkadennoù volkanek kreñv e Siberia, ma'z eus dislonket milionoù a gilometradoù-diñs a lava gant ar menezioù-tan e-korf ur milion a vloavezhioù pe a-boan.
Ces éruptions ont rejeté dans l'atmosphère d'énormes quantités de gaz carbonique, de poussières et autres gaz néfastes à la vie.
Kementadoù bras a c'haz karbonek, a boultrenn hag a c'hazioù fall evit ar vuhez, zo taolet en aergelc'h.
Figure 30 : reconstitution de la disposition des terres émergées à la fin du Permien (- 250 millions d'années).
Tres 30: adskeudennadur eus an douaroù diveuz e dibenn ar Permian (- 250 milion a vloavezhioù)
La Pangée est le supercontinent qui s'est formé, à partir de 300 millions d'années par réunion des différents blocs continentaux. 
Ar Pangea eo ar c'hevandir bras-ec'hon a grogas d'en em stummañ 300 milion a vloavezhioù zo pa voe strollet ar bloc'hadoù kevandirel disheñvel.
À la fin du Permien, le bloc de l'actuelle Sibérie entre en collision avec le reste de la Pangée et c'est l'époque du soulèvement de l'Oural.
E dibenn ar Permian ez a ar bloc'had m’emañ Siberia bremañ da stekiñ ouzh ar peurrest eus ar Pangea ha d'ar mare-se e sav menezioù Oural.
La crise de la fin du Permien est une période de bouleversements géologiques et climatiques particulièrement importante pour notre planète. 
Enkadenn dibenn ar Permian zo ur prantad kemmoù bras e-keñver douarouriezh ha hin evit hor planedenn.
Elle a porté un coup très dur à la Vie, mais lui a permis de réaliser un bond évolutif remarquable. 
Gwallgaset eo bet ar vuhez, met gant se e ra ur pezh lamm war-raok.
Sans cette extinction, il y a fort à parier que la faune de notre littoral serait bien différente de celle d'aujourd'hui. 
Ma ne vije ket bet lazhet kement all a loened d'ar mare-se ez eo sur e vije bet disheñvel-bras loened an aod diouzh ar re zo bremañ.
Les enfants sur les plages ne ramasseraient pas des crabes, mais peut-être des trilobites (figure 31) piégés dans des flaques d'eau de mer.
Ne c'hallje ket ar vugale kranketa war an aod, dastum trilobited, ne lavaran ket, hag int tapet berr e  poulloù dour-mor (tres 31).
Figure 31 : trilobite de la Formation de Traveusot (Bretagne), daté de 470 à 480 millions d'années.
Tres 31 : un trilobit eus Furmadur Traveuzod (Breizh), oadet etre 470 ha 480 milion a vloavezhioù.
24 décembre : les dinosaures s’épanouissent (- 230 millions d’années)
24 a viz Kerzu : an dinosaored o paotañ (- 230milion a vloavezhioù)
Un dinosaure est un reptile dont les pattes sont redressées à la verticale sous le corps. 
Stlejviled, dezho pavioù savet a-serzh dindan o c'horf, eo an dinosaored.
Cette nouvelle position des pattes permet de porter plus efficacement le poids du corps, de l'élever au-dessus du sol et d'acquérir de la vitesse dans les déplacements.
Gant o favioù dalc'het en doare-se eo aesoc'h dezho dougen pouez o c'horf hag e-se sevel anezhañ a-us an douar ha mont buanoc'h eus an eil lec'h d'egile.
Entre -230 et -220 millions d'années, les premiers dinosaures, représentés par quelques espèces, ne comptent que pour 1 à 6 % de la faune de leur époque. 
Etre -230 ha -220 a vilionoù a vloavezhioù ned a an dinaosaored kentañ, un nebeud spesadoù anezho, d’ober nemet etre 1 ha 6 % eus niver al loened a veve d'ar mare-se.
Par contre, à partir de -210 -205 millions d'années, ils se développent de façon spectaculaire et représentent de 25 à 60 % de la faune selon les régions (figu­res 32 et 33) ! 
Er c'hontrol, etre -210 ha -225 milion a vloavezhioù, ez a o niver war gresk spontus; mont a reont d’ober etre 25 ha 60 % eus al loened a veve hervez ar broioù (tresoù 32 ha 33) !
Que s'est-il donc passé entre ces deux dates ?
Petra a c'hoarvez eta etre an daou brantad-se?
On ne le sait pas vraiment. 
N'ouzer ket re vat !
Mais à peine remise de la crise du Permien, la vie connaît à cette époque une autre crise particulièrement longue. 
A-boan echu enkadenn ar Permian ma krog un enkadenn all gant ar vuhez, unau a bad pell amzer.
On constate effectivement entre 215 et 205 millions d'années (fin du Trias), une profonde modification de la faune. 
Gwelet a reer, evit gwir, kemmoù bras gant al loened etre 215 ha 205 milion a vloavezhioù (fin an Trias).
Parmi les vertébrés terrestres, on observe, entre autres, la disparition des grands reptiles herbivores, tandis que les reptiles carnivores se raréfient.
E-touez ar mellkeineged douarel e weler ez a ar stlejviled geotdebrerien bras da get, pa'z a niver ar stlejviled kigdebrerien war rouesaat.
Figure 32 : reconstitution artistique de Jobaria tiguinensis, un dinosaure herbivore du Crétacé inférieur (-135 millions d'années). 
Tres 32: adskeudennadur arzel eus ur Jobaria tiguinensis, un dinosaor geotdebrer eus ar C'hleizeg uhel (-135 million a vloavezhioù).
Ce dinosaure dont les restes ont été retrouvés au Niger, pouvait mesurer jusqu'à 18 mètres de long et peser jusqu'à 20 tonnes.
An dinosaor-se, a oa bet kavet e relegoù e Niger, a dape betek 18 metr hirder ha betek 20 tonenn a bouez.
On ne connaît pas bien les raisons de cette crise, mais il est sûr que cette époque est marquée par des changements géologiques et climatiques importants. 
Abegoù an enkadenn-se ne anavezer ket mat hogen d'ar mare-se, hep mar na marteze, e c'hoarvez kemmoù bras e-keñver douarouriezh hag hin.
Depuis le début du Permien (il y a 290 millions d'années), les terres émergées sont réunies en un supercontinent : la Pangée. 
Abaoe deroù ar Permian (290 milion a vloavezhioù zo) eo unanet an douaroù diveuz da vont d'ober ur c'hevandir bras : ar Pangea.
Le climat est particulièrement chaud et sec sur tout l'intérieur des terres, il n'y pas de calottes glaciaires aux pôles. 
Tomm-gor ha sec'h-kras eo an hin en douaroù ha n'eus gwiskad skorn ebet er pennaheloù.
De plus, d'importantes éruptions volcaniques se produisent à cette époque en Afrique du Sud et en Amérique du Nord.
Dislonkadennoù kreñv a c'hoarvez gant ar menezioù-tan, ouzhpenn, d'ar mare-se e Su Afrika hag e Norzh Amerika.
Cette crise de la fin du Trias (-205 millions d'années) a donc profité aux dinosaures particulièrement adaptés aux nouvelles conditions. 
Tennañ splet a ra an dinosaored a oa en em c'hraet mat diouzh an amveziadoù nevez eus enkadenn dibenn an Trias (- 205 milion a vloa­vezhioù).
Mais en même temps que les dinosaures, de nouvelles lignées apparaissent, comme celle des tortues modernes et des crocodiles, sans oublier celle des mammifères
Ha war un dro gant an dinosaored e weler lignezoù nevez o tont war wel, evel baoted an amzer vodern hag ar c'hrokodiled, hep disoñjal ar bronneged!
Figure 33 : crâne de Tyrannosaures rex. 
Tres 33: Klopenn un Tiranosaor Roue (Tyrannosaures rex).
Ce dinosaure carnivore pouvait atteindre plus de 12 mètres de long. 
An dinosaored kigdebrerien-se a dape betek 12 metr hirder.
Il vivait à la fin du Crétacé (-85 à -65 millions d'années) en Amérique du Nord et en Asie.
Bevañ a a raent e dibenn ar C'hleizeg (eus -85 da -65 milion a vloavezhioù) en Norzhamerika hag en Azia.
25 décembre : premiers mammifères (- 215 millions d’années).
25 a viz Kerzu : bronneged kentañ (- 215 million a vloavezhioù)
Les mammifères ont évolué à partir d'un groupe de reptiles appelés reptiles mammaliens, il y a environ 250 millions d'années. 
Ar bronneged zo emdroet diwar ur rummad stlejviled a reer anezho stlejviled bronnek, war-dro 250 milion a vloavezhioù zo.
Les reptiles mammaliens, qui ont dominé la faune du Permien, étaient des reptiles qui présentaient des caractères que l'on ne retrouve aujourd'hui que chez les mammifères.
Ar stlejviled bronnek, a yae d'ober ar spesadoù loened niverusañ er Permian, a oa stlejviled o doa azonoù a gaver er bronneged bremañ.
Mais qu'est-ce qu'un mammifère exactement ? 
Met petra eo ar bronneged dre just ?
Nous savons tous que c'est un animal quadrupède caractérisé par un corps à sang chaud et la présence de poils. 
Gouzout a reomp holl ez int loened pevarzroadek, dezho blev, zo gwad tomm o redek en o c'horf.
Et chez tous les mammifères, les femelles allaitent les petits. 
Hag an holl barezed bronneged a vag o re vihan.
Or ces caractères sont complètement invisibles sur des fossiles. 
Padal, ne vez ket gwelet an azonoù-se war ar c'harrekaennoù.
Mais alors, comment identifie-t-on un fossile de mammifère ?
Penaos anavezout neuze ur bronneg karrekaet ?
Le squelette d'un mammifère est reconnaissable à quelques nouveautés remarquables : il possède entre autres des membres redressés à la verticale sous le corps (comme les dinosaures !), une cavité cérébrale agrandie, une oreille interne complexe comportant trois petits osselets, trois types de dents spécialisées (incisive, canine et molaire) et seulement deux générations de dentition (une dentition de lait et une définitive). 
Anavezout a reer skeledenn ur bronneg diouzh un nebeud elfennoù heverk : gantañ ez eus, e-touez traoù all, izili savet a-serzh dindan e gorf (evel an dinosaored !), kavenn e empenn zo brasoc'h, an divskouarn diabarzh zo kemplezh, gant tri askornig, tri seurt dent arbennikaet en deus (rakdent, ankdent, kildent) ha daou seurt rummoù dent hepken (dent-laezh ha dent padus).
Tous les reptiles renouvellent leurs dents de façon continue, tout au long de leur vie.
Gant an holl stlejviled e vez nevezet ingal o dent a-hed o buhez.
Le plus ancien mammifère connu par son squelette complet s'appelle Mégazostrodon (voir figure 34). 
Ar bronneg koshañ, a anavezer e skeledenn glok, zo Megazostrodon e anv (sellet ouzh an tres 34).
Ce petit animal de 12 cm de long vivait au Lesotho (en Afrique australe) il y a environ 190 millions d'années. 
Al loen-se, dezhañ 12 cm hed, a oa o vevañ e Lesotho (Afrika ar C'hreisteiz) war-dro 190 milion a vloavezhioù zo.
Bien qu'il présente des caractères typiquement mammaliens, notre petit Mégazostrodon est un mammifère archaïque ; il n'a pas encore acquis toutes les caractéristiques typiques des mammifères actuels. 
Daoust m'en deus azonoù bronnegheñvel dibar, hor Megazostrodon zo ur bronneg kentidik ;  n'emañ ket gantañ holl azonoù dibar ar bronneged bremañ.
Les premiers mammifères sont donc de petites créatures de la taille et de l'allure d'une musaraigne. 
Ar bronneged kentañ zo krouadurioù bihan eta, dezho ment ha tres ar minoc'hed.
Insectivores, et certainement nocturnes, ils restent petits et discrets pendant tout le règne des dinosaures. 
Amprevanetaerien int, bevañ a reont da noz moarvat ha chom a reont bihan ha kuzhet a-walc'h e-pad renad an dinosaored.
Ce n'est qu'après la crise qui marque la limite Crétacé-Tertiaire (-65 millions d'années) qu'ils vont se développer et se diversifier en occupant les niches écologiques libérées par les dinosaures disparus. 
N'eo nemet war-lerc'h an enkadenn a verk ar vevenn etre ar C'hleizeg hag an Trede hoalad (-65 milion a vloavezhioù) ez a ar spesadoù loened-se war baotaat ha war liesaat ha mont da gemer ar plas lezet vak gant an dinosaored aet da get.
Figure 34: représentation artistique de Mégazostrodon
Tres 34: adskeudennadur arzel eus ur Megazostrodon
28 décembre : premières plantes à fleurs (- 140 millions d’années)
28 a viz Kerzu : ar plant bleuñvek kentañ (- 140 million a vloavezhioù)
Une « plante à fleurs » est caractérisée par le fait que ses graines sont enfermées dans des structures hermétiques qui forment l'ovaire. 
Ar plant bleuñvek zo plant dezho greun endalc'het e frammoù klozet-mat a ya d'ober ar vierezioù.
En grossissant, l'ovaire donnera le fruit, caractéristique de ce type de plante.
Pa gresk ar vierezioù e roont frouezh, hag int heverk eus ar seurt plant.
C'est ce que l'on observe sur le fossile d'Archaefructus présenté figure 35. 
Sed ar pezh a weler war karrekaenn an Archaefructus a ginniger en tres 35.
Cette plante vivait en Chine, il y a 140 millions d'années. 
E Sina e oa ar plant-se o kreskiñ 140 milion a vloavezhioù zo.
Les fruits en forme de « gousse » de haricot contiennent chacun 3 ou 4 graines.
E pep frouezhenn, dezhi stumm ur «glorenn» fav, ez eus 3 pe 4 hadenn.
Figure 35 : extrémité d'une branche (inflorescence) d'Archaefructus liaoningensis, première plante à fleurs connue, datée de 140 millions d'années. 
Tres 35 : beg ur skourr (bleuniadur) Archaefructus liaoningensis, ar plant bleuniek kentañ a anavezer, bloaziadet eus 140 million a vloavezhioù.
La fleur est un formidable « piège à pollinisateur » et une invention redoutable. 
Ar bleunioù, anezho gwir « drapoù pollenerien », zo ijinadennoù spontus, ken ez int.
Elle va évoluer vers toutes sortes de formes et de couleurs, chaque type de fleur cherchant à s'attacher les faveurs d'un pollinisateur efficace ! 
Emdreiñ a reont, da gaout stummoù ha livioù a bep seurt. Klask a ra pep seurt bleuñv, evit gwir, kavout ur pollener efedus !
Les orchidées sont un exemple de cette coévolution très efficace (figure 36). 
Ur skouer vat eo an orkide evit diskouez penaos e oa bet an elfennoù-se oc'h emdreiñ asambles eus ar c'hentañ (tres 36).
C'est ainsi que les insectes et certains oiseaux, qui trouvent dans les fleurs des sucres (nectar) et des protéines (pollen), vont favoriser la reproduction des plantes à fleurs et participer à leur dispersion. 
An amprevaned ha laboused zo, o klask sukr (sun-bleuñv) ha protein (pollen) er bleunioù, a ro sikour evel-se d'ar plant bleuñvek da ouennañ ha da baotaat.
Les animaux qui mangent les fruits riches en nutriments énergétiques vont également favoriser la dissémination des graines.
Gant al loened, a zebr frouezh fonnus ar maguzennoù energek enno, e vez dasparz­het an had ivez.
Figure 36 : l'orchidée, un exemple de coévolution avec les insectes.
Tres 36 : an orkide, a emdroas a-gevret gant an amprevaned.
Dès le début du Crétacé (-130 millions d'années) les plantes à fleurs vont donc rapidement se diversifier et se disperser. 
Adalek deroù ar C'hleizeg (-130 milion a vloavezhioù) ez a ar bleunioù neuze war liesseurtaat ha paotaat.
Dans les régions tempérées et tropicales, elles vont même supplanter la flore existante. 
Er broioù kerreizh hag en trovanoù emañ ar plant-se o vont da gemer plas ar plant a oa eno dija.
Ce changement de flore a pu être une des causes du déclin, puis de la disparition des dinosaures.
Soñjal a reer e c'hallfe ar c'hemm plant-se bezañ pennkaoz da ziskar an dinosaored, hag int aet da get da c'houde.
29 décembre à 12 h : fin des dinosaures (- 65 millions d’années)
29 a viz Kerzu da 12 e : fin an dinosaored (- 65 million a vloavezhioù)
La crise qu'à connu la vie il y a 65 millions d'années a entraîné la disparition de près de 80 % des espèces animales et végétales de cette époque. 
Gant an enkadenn a voe gant ar vuhez 65 milion a vloavezhioù zo ez eas da get 80 % eus ar spesadoù loened ha plant a oa d'ar mare-se.
Ce n'est pourtant pas la pire des crises majeures rencontrées dans l'évolution de la vie sur notre planète, mais elle est très connue pour avoir été marquée par l'extinction de la quasi-totalité des dinosaures. 
N'eo ket an hini washañ eus an enkadennoù bras a voe a-hed emdroadur ar vuhez war an douar ; anavezet-mat eo avat rak d'ar mare-se ez eas an darn vrasañ eus an dinosaored da get.
Un groupe d'entre eux a effectivement survécu et évolué pour donner nos oiseaux actuels. 
Ur strollad anezho zo chomet bev, evit gwir, ha dre emdreiñ int deuet da vezañ hol laboused bremañ.
Les descendants des dinosaures sont donc encore parmi nous et viennent picorer des miettes de pain sur nos balcons.
Diskennidi an dinosaored a vev en hon zouez eta ha dont a reont da bigosat bruzun bara war hor balkonioù.
Que s'est-il passé il y a 65 millions d'années ? 
Petra a oa c'hoarvezet 65 milion a vloavezhioù zo ?
Nous avons tous entendu parler de cette énorme météorite tombée sur le bord de la péninsule du Yucatan et qui a formé à cet endroit un cratère de 180 km de diamètre (figure 37). 
Klevet hon eus holl e oa kouezhet ur pezh meteoritenn war harzoù ledenez Yucatán, m'he doa graet ur c'hrater 180 km e dreuzkiz (tres 37).
Lors de sa chute, le bolide, qui devait faire quelques kilomètres de diamètre, a soulevé d'énormes quantités de poussières et de gaz qui ont perturbé pendant quelque temps l'atmosphère de la Terre. 
Pa gouezhas ar veteoritenn-se, a oa meur a gilometr treuzkiz dezhi moarvat, e voe lakaet kementadoù bras a boultrenn hag a c'haz da sevel diwar an douar hag e-se e oa bel direizhet an aergelc'h ur pennad amzer.
Seulement, d'après les travaux de certains chercheurs, cette météorite serait tombée sur Terre 300 000 ans avant la limite Crétacé-Tertiaire qui marque entre autres la fin des dinosaures. 
Met hervez labourioù enklaskerien zo e vije kouezhet ar veteoritenn-se war an Douar 300 000 bloaz a-raok an tremen eus ar C'hleizeg d'an Trede hoalad, a verk fin an dinosaored, e-touez traoù all.
Cette météorite n'est donc peut-être pas directement responsable des extinctions massives qu'a connu la vie à cette époque. 
Marteze eta n'eo ket abalamour d'ar veteoritenn-se, war-eeun, e steuzias spesadoù bevien a-bezh d'ar mare-se.
De plus, bien avant la chute de cette météorite, de nombreuses espèces de dinosaures et d'autres animaux montraient déjà un déclin significatif. 
Un tamm mat a-raok kouezha­denn ar veteoritenn e weler spesadoù dinosaored ha loened all o vont war rouesaat.
Des changements climatiques évidents ont certainement contribué à désorganiser les écosystèmes terrestres et marins.
Gant kemmoù hin anat ez eus bet lakaet dizurzh ivez en ekoreizhiadoù an douar hag ar mor.
Figure 37 : représentation imagée de la chute de la météorite qui a formé le cratère de Chicxulub (180 km de diamètre).
Tres 37 : adskeudennadur arzel eus kouezhadenn ar veteoritenn en deus stummet krater Chicxulub (180 km e dreuzkiz).
Figure 38 : les trapps du Deccan en Inde témoignent d'une intense activité volcanique qui a certainement contribué à la crise qu'à connu la vie il y a 65 millions d'années.
Tres 38 : pladenn vazaltek Dekkan en India a ziskouez pegen bev e voe ar menezioù-tan ha gant an dra-se, moarvat, e voe degaset enkadenn ar vuhez 65 milion a vloavezhioù z.
Un autre évènement doit aussi être pris en compte pour expliquer cette crise de la fin du Crétacé, c'est le volcanisme important qui s'est produit en Inde, il y a exactement 65 millions d'années. 
Dav eo derc'hel kont eus un darvoud all ivez evit displegañ petra a oa c'hoarvezet e fin ar C'hleizeg : ar volkanegezh vras a voe en India 65 milion a vloavezhioù zo an hini eo.
Ce volcanisme a produit d'énormes épanchements de lave de plusieurs millions de kilomètres cubes sur des épaisseurs de quelques kilomètres. 
Gant se e oa bet meur a vilion a vetradoù-diñs lava o redek hag o stummañ gwiskadoù war-hed un nebeud kilometroù.
Ces laves constituent aujourd'hui le fameux plateau basaltique (ou trapps) du Deccan (figure 38).
Ar gwiskadoù lava-se a ya d'ober pladenn vazaltek (pe trapoù) Dekkan a vremañ (tres 38).
Il faut noter enfin que cette époque est aussi marquée par une baisse de la température des océans. 
Mat eo notenniñ erfin e oa aet gwrezverk ar morioù war zigreskiñ d'ar mare-se.
La crise de la transition Crétacé-Tertiaire est donc le résultat de plusieurs évènements qui ont sérieusement perturbé l'écosystème de la planète.
An enkadenn, d'ar mare tremen eus ar C'hleizeg d'an Trede hoalad, a c'hoarvez neuze eus meur a zarvoud o deus direizhet ekoreizhiad ar blanedenn.
Après l'extinction des dinosaures, les mammifères se développent et peuplent rapidement l'ensemble de la planète.
Ur wech aet an dinosaored da get e paota ar bronneged ha poblañ a reont buan an Douar a-bezh.
31 décembre à 20 h 00 : les hominidés font leurs premiers pas (- 6 à 7 millions d’années)
31 a viz Kerzu da 20e00 : kammedoù kentañ an hominideged (- 6 pe 7 million a vloavezhioù)
Les hominidés forment une famille qui regroupe les grands singes africains (le gorille et les chimpanzés) et l'homme.
An hominideged zo anezho ur familh a stroll ar marmou­zed meur eus Afrika (ar gorilhed hag ar chimpanzeed) hag an dud.
Toumaï, ou « espoir de vie » en langue Goran, est le plus ancien hominidé connu (figure 39). 
Toumai, da lavaret eo « spi ar vuhez » e goraneg, eo anv an hominideg koshañ a anavezer (tres 39).
Il vivait il y a 6 à 7 millions d'années en Afrique centrale, dans la région de l'actuel Tchad.
Bevañ a rae 6 pe 7 milion a vloavezhioù zo e-kreiz Afrika, er vro a anver Tchad bremañ.
Toumaï est-il notre lointain ancêtre ?
Hag hon tad koshañ eo Toumai ?
Connu uniquement par son crâne, et quelques dents, Toumai possède des caractères, comme sa face plate, qui le placent très près de la lignée des homininés - selon la nouvelle Classification phylogénétique du vivant, Lecointre et Le Guyader, 21 édition, Belin, 2002 - (l'homme actuel et les formes fossiles apparentées: australopithèques, paranthropes et fossiles du genre Homo). 
N'anavezer nemet e glopenn, hag un nebeud dent dezhañ ivez. Toumai en deus azonoù, evel e zremm plaen, a laka da soñjal eo gwall dort da lignez an hominideged - mab-den bremañ – hervez al levr nevez Classification phylogénétique du vivant, Lecointre ha Le Guyader, 21 embannadur, Belin, 2002 - (hag ar c'harrekaennoù kar : aostralopiteked, parantroped ha karrekaennoù eus ar genad Homo).
Malheureusement, on ne connaît rien de sa locomotion. 
Siwazh, n'ouzer dare penaos ez ae war­raok.
Toutefois, la base de son crâne laisse penser qu'il était bipède. 
Pa seller ouzh diazez e glopenn e c'haller soñjal e oa un daoudroadeg anezhañ.
Mais Toumaï affiche aussi des caractères particuliers comme un gros bourrelet osseux au niveau du front, et une boîte crânienne qui rappelle celle des grands singes africains actuels. 
Toumai en deus azonoù dibar ivez avat, evel ur roufennad askornek war e dal hag ur glopenn a laka da soñjal e marmouzed meur bremañ eus Afrika.
Il est donc impossible de dire si Tournaï est un ancêtre de l'homme. 
Ne c'heller ket lavaret neuze hag un hendad da vab-den eo Toumai pe n'eo ket.
Il a des caractères propres à la lignée humaine, mais il pourrait tout aussi bien appartenir à la lignée des chimpanzés et des gorilles (Pascal Picq, Au commencement était l'homme, Éditions Odile Jacob, 2003).
An hevelep azonoù ha lignez an dud en deus, met gallout a rafe an hevelep lignez hag ar chimpanzeed hag ar gorilhed (Pascal Picq, Au commencement était l'homme, Embannadurioù Odile Jacob, 2003).
Figure 39 : le crâne de Toumaï (Sahelanthropus tchadensis) découvert en 2002 au Tchad.
Tres 39 : Klopenn Toumai (Sahelanthropus tchadensis) a oa bet dizoloet e 2002 e Tchad.
Âge : 6 à 7 millions d'années.
Oad : war-dro 6 pe 7 milion a vloavezhioù.
31 décembre à 22 h : Lucy et les australopithèques (- 3,15 millions d’années)
31 a viz Kerzu da 22e00 : Lucy hag an aostralopiteked (- 3,15 million a vloavezhioù)
Lucy (figure 40) est un australopithèque de l'Afar (ou Australopi­thecus Afarensis). 
Lucy (tres 40) zo anezhi un aostralopitekez eus Afar (pe Australopithecus afarensis).
Elle vivait en Afrique de l'est, sur les bords d'une rivière il y a 3,15 millions d'années.
E reter Afrika e oa o vevañ, war ribloù ur stêr, 3,15 milion a vloavezhioù zo.
Lucy présente des aptitudes à la suspension et au grimper dans les arbres, mais elle peut marcher debout (Yves Coppens, Le Genou de Lucy, Éditions Odile Jacob Poches, Paris, mars 2000).
Barrek e oa Lucy da grapat er gwez ha da vont e-skourr enno met gouest e oa ivez da vale en he  sav (Yves Coppens, Le Genou de Lucy, Embannadurioù Odile Jacob Poches, Pariz, Meurzh 2000).
Elle possède une mâchoire robuste et de puissantes dents adaptées à une alimentation coriace.
Karvanoù solut a oa ganti ha dent kreñv a dalveze dezhi da zebriñ boued kalet.
Lucy n'est pas notre ancêtre directe. 
Lucy n'eo ket gourvamm dimp war-eeun.
Comme le dit l'un de ses découvreurs, Yves Coppens, c'est plutôt une grand-tante. 
Ur c'hourvoereb eo kentoc'h, eme Yves Coppens, unan eus an dud o doa kavet anezhi.
Elle est l'un des représentants d'un groupe d'hominidés, les australopithèques, qui comprend 5 espèces et qui rend compte de la première grande radiation connue de notre lignée évolutive depuis sa séparation d'avec la lignée des grands singes africains.
Ezel eo-hi eus ur strollad hominideged, zo anvet aostra­lopiteked, a oa 5 spesad ennañ, ha zo ur skouer gentañ eus ar skourroù bras a anavezer en hol lignez abaoe m'eo diforc'het diouzh hini ar marmouzed meur eus Afrika.
Figure 40 : le squelette de Lucy, australopithèque de l'Afar (Afrique de l'Est) daté de 3,15 millions d'années. 
Tres 40 : skeledenn Lucy, un aostralopitekez eus Afar (Reter Afrika) bloaziadet eus 3,15 milion a vloavezhioù.
31 décembre à 22 h 24 mn : premiers outils en pierre taillée (- 2,5 millions d'années)
31 a viz Kerzu da 22e24 : ar binvioù maen benet kentañ (- 2,5 million a vloavezhioù)
Les premiers outils en pierre taillée apparaissent vers 2,5 millions d'années, en Afrique de l'Est. 
Ar binvioù maen benet kentañ a oa bet anezho war-dro 2,5 vilion a vloavezhioù zo, en Afrika ar Reter.
Ce sont des galets dont un ou plusieurs éclats ont été détachés par percussion à l'aide d'une autre pierre dure pour y créer un bord tranchant. 
Bili int, zo bet distaget skiriennoù diouto dre skein warno gant ur maen kalet all a-benn ober ur varvenn.
Ces galets aménagés, appelés « choppers » ou tranchoirs, sont caractéristiques de la première industrie lithique connue, l'Oldowayen (d'après le site d'Olduvai en Tanzanie).
Ar bili benet-se, a vez graet anezho «choppers» e saozneg, zo heverk eus an doare benerezh greantel kentañ a anavezer, anvet sevenadur Olduvai diwar an anv-lec'h Olduvai, en Tanzania.
Cette première industrie va perdurer en Afrique pendant plus d'un million d'années, avant de se répandre en Europe et en Asie. 
Kendalc'het e vo gant ar greanterezh kentañ-se en Afrika e-pad ouzhpenn ur milion a vloavezhioù, a-raok en em ledañ en Europa hag en Azia.
Elle va ensuite évoluer vers des outils de plus en plus fins et diversifiés (figure 41).
Da c'houde ez emdro an obererezh war-zu binvioù munutoc'h-munutañ ha liesdoare (tres 41).
Les premiers outils sont contemporains des premiers hommes et des paranthropes (anciennement appelés australopithèques robustes). 
Ar binvioù kentañ zo eus mare an dud kentañ hag ar barantroped (a veze anvet aostralopiteked postek gwechall-gozh).
Or, ces deux types d'hominidés possèdent des capacités manipulatrices comparables: leurs phalanges sont courtes et robustes, le pouce est opposable aux autres doigts. 
An daou seurt hominideged-se zo ken barrek ha ken barrek evit ober gant o daouarn : berr ha solut eo o oeñsoù, gellout a reont pakañ traoù etre o biz-meud hag ar bizied all.
Leur cerveau est environ 20 % plus grand que celui de leurs prédécesseurs. 
20% brasoc'h eo o empenn eget hini an hominideged a oa o vevañ araozo.
Il présente une asymétrie et un développement de certaines aires associées à la dextérité (ces caractères sont cependant plus marqués chez les premiers hommes que chez les paranthropes.) 
Amsimetrek eo ha diorroet ez eus lodennoù anezhañ, stag ouzh barregezh an daouarn. (An azonoù-se a gaver muioc'h gant an dud kentañ eget gant ar baran­troped.)
De plus, l'analyse des outils taillés et des éclats trouvés dans un atelier de taille daté de cette époque montre que ses artisans étaient droitiers.
Ouzhpenn-se, ur studiadenn eus ar binvioù benet hag ar skiriennoù zo bet kavet en ur stal venañ, he deus diskouezet e oa dehouidi eus an artizaned a laboure enni.
Figure 41 : outils de pierre taillée trouvés en Bretagne (France). 
Tres 41 : binvioù maen benet kavet e Breizh (Frañs).
Si la fabrication d'outils en pierre taillée s'est développée chez les paranthropes et les premiers hommes, on ne sait pas qui en est l'inventeur. 
Ma ouzer e veze graet binvioù maen benet gant ar barantroped hag an dud kentañ, n'ouzer dare gant piv e oant bel ijinet.
On a découvert en 1995, en Éthiopie, les restes d'un australopithèque (l'Australopithecus garhi) daté de 2,5 millions d'années, associés à de nombreux outils de pierre taillée et à des carcasses d'animaux. 
E 1995 e oa bet dizoloet relegennoù un aostralopitek (Australopithecus garhi) bloaziadet eus 2,5 milion a vloavezhioù. En e gichen e oa binvioù maen benet a-leizh ha relegennoù loened.
Or, les os des carcasses présentent des marques de découpe et d'écrasement dus aux tranchants des outils de pierre. 
Hag eskern al loened-se zo anat ar roudoù troc'hañ ha flastrañ a oa bet lezet warno gant barvennoù ar binvioù maen.
L'outil de pierre taillée a donc précédé l'émergence du genre Homo, ce n'est pas une invention de l'homme, mais des hominidés.
Ar binvioù maen benet eta a oa bet ijinet a-raok ma vije bet eus ar genad Homo ; n'int ket bet krouet gant an dud, met gant an hominideged.
31 décembre à 23 h 40 mn : domestication du feu (- 550 000 ans)
31 a viz Kerzu da 23e40 : doñvaat an tan (- 550 000 bloaz)
Les plus anciennes traces d'utilisation du feu par l'homme datent d'1,4 million d'années. 
Ar roudoù koshañ eus implij an tan gant an dud zo bloaziadet eus 1,4 milion a vloavezhioù.
Ce sont des plaques d'argile brûlées, associées à des outils de pierre et des os brûlés.
Plakennoù pri devet int, binvioù maen en o mesk, hag eskern devet.
Mais ces traces ne démontrent pas la domestication du feu. 
Ar roudou-se avat ne brouont ket e oa bet doñvaet an tan gant an dud.